VIDEO. Mesajul voluntarilor români din Ucraina: Sperăm să cucerim cât mai mult teritoriu în Federația Rusă
Un luptător din Romanian Battlegroup „Getica” a transmis un mesaj tuturor românilor prin intermediul Digi24, difuzat în exclusivitate la emisiunea LIVE, cu Alexandru Rotaru. „Getotac”, comandantul operativ al grupului, speră „să dureze cât mai mult ofensiva” ucraineană și să cucerească cât mai mult teritoriu în Federația Rusă”, pentru că Rusia a pornit o invazie ilegală în Ucraina, iar acum „suportă consecințele”. Luptătorul român a mai declarat că Rusia este „pornită” să localizeze gruparea Getica pentru a „termina” cu ei.